**Forskrift om endring av forskrift om miljømessig sikkerhet for norske skip og flyttbare innretninger.**

Hjemmel: Fastsatt av Sjøfartsdirektoratet 13.12.2022 med hjemmel i lov 16. februar 2007 nr. 9 om skipssikkerhet (skipssikkerhetsloven) § 2, § 3, § 6, § 13, § 31, § 32, § 33, § 34, § 35, § 37, § 38, § 41, § 42, § 43 og

§ 47, jf. delegeringsvedtak 16. februar 2007 nr. 171, delegeringsvedtak 31. mai 2007 nr. 590 og

delegeringsvedtak 29. juni 2007 nr. 849 og delegeringsvedtak 29. juni 2007 nr. 849.

# I

I forskrift 30. mai 2012 nr. 488 om miljømessig sikkerhet for skip og flyttbare innretninger gjøres følgende endringer/tilføyelser:

§ 17 annet til femte ledd skal lyde:

Fra 1. januar 2023 er det ikke tillatt å påføre bunnstoffsystem som inneholder stoffet cybutryn (CAS-nr. 28159-98-0).

Skip med bunnstoffsystem som inneholder cybutryn skal enten fjerne bunnstoffsystemet eller påføre en barriere som forhindrer utvasking fra underliggende bunnstoffsystem ved første planlagte fornyelse av bunnstoffsystemet etter 1. januar 2023, men ikke senere enn 60 måneder etter at bunnstoffsystemet først ble påført.

Etter godkjenning av vedkommende kyststat, gjelder ikke kravene etter tredje ledd for skip i utenriksfart med bruttotonnasje under 400.

Flyttbare innretninger med bunnstoffsystem som inneholder cybutryn skal enten fjerne bunnstoffsystemet eller påføre en barriere som forhindrer utvasking fra underliggende bunnstoffsystem ved første planlagte tørrdokk etter 1. januar 2023.

# II

Forskriften trer i kraft 1. januar 2023.